钦定古今图书集成/明伦汇编/官常典/第305卷 > 《为第六叔让重除吏部尚书表》王筠
## 钦定古今图书集成/明伦汇编/官常典/第305卷 > 《为第六叔让重除吏部尚书表》王筠

臣闻“剸犀截雁，必俟昆吾之锋；逐日追风，信资伯乐
之骏。未有骖驾蹇足，而方骋遥涂；采艺铅刀，而求其
断割。”伏惟则哲为体，事艰历代，明别攸寄，义重前王。
必使玉石薰莸，区别靡杂；泾渭元黄，条流不爽。自非
伯豪之天下称能，仲子之时人归德，孝先之拔真抑
伪，巨源之黜恶举善，然后可以铨镜流品，平均衡石。